Xoán Paredes

Xoán M. Paredes, nado en 1975 é un xeógrafo, profesor e druída galego. É o actual responsable da Irmandade Druídica Galaica, unha organización relixiosa rexistrada oficialmente."Detalle de entidades religiosas", Ministerio de Justicia Español (último acceso 9 de agosto de 2017).(2017) “Galicia and Druidry”, entrevista en Spectacular Spain (S01 E06), Channel 5 (UK) (emitido por primeira vez o 5 de maio de 2017), presentado por Alex Polizzi. É seguidor do reconstrucionismo druídico, un movemento pagán contemporáneo baseado no politeísmo celta. Foi membro do Instituto Galego de Estudos Célticos e foi responsable da organización de seminarios académicos e conferencias sobre a Galicia celta, entre outros.

 Traxectoria 
Paredes é licienciado en Xeografía pola Universidade de Santiago de Compostela, onde estudou baixo a dirección de Carlos Ferrás. Completou a súa tese de MPhil (máster por investigación) en planeamento e ordenación territorial na Universidade de Cork (Irlanda), baixo a supervisión de Patrick O'Flanagan.(2007): Territorial management and planning in Galicia: From its origins to end of Fraga administration. 1950s – 2004. MPhil Thesis, Dept. of Geography, University College Cork.

Durante a súa estadía en Irlanda (1999-2010), Paredes traballou como profesor e asistente da biblioteca na UCC, e colaborou regularmente co Centro Irlandés de Estudos Galegos e co Ministerio de Educación e Ciencia do país.CV&Contacto, sitio persoal (consultado o 8 de agosto de 2017).

Nas súas investigacións académicas, e máis alá da ordenación territorial, Paredes centrouse nos estudos sobre a Europa atlántica e a xeografía cultural, contribuíndo á definición de paisaxe cultural entendida como:

"... o medio modificado polo ser humano ao longo do tempo, a combinación a longo prazo entre a acción antrópica sobre ese medio e os condicionantes físicos limitantes ou condicionantes sobre a actividade humana. É unha área xeográfica – incluíndo recursos naturais e culturais – asociados cunha evolución histórica, e que acaba por dar lugar a unha paisaxe recoñecible para un grupo humano determinado, ata o punto de ser identificativo como tal para outros"Paredes, X.M. (2015) "A utilidade do celtismo. Celticidade galaica no S.XXI". Actas das Jornadas das Letras Galego-Portuguesas 2012-2014, DTS and SAGA. p. 175-190.

No presente ensina ciencias sociais, inglés e portugués,Xoán at Centro de Iniciativas Culturais e Académicas  (consultado o 8 de agosto de 2017). ó tempo que está involucrado en varias asociacións e organizacións.

 Notas 

 Véxase tamén 
 Ligazóns externas 
 Páxina persoal
 Xoán Paredes en Twitter.

Categoría:Nados en 1975
Categoría:Neodruídas
Categoría:Xeógrafos de Galicia
Categoría:Alumnos da Universidade de Santiago de Compostela
Categoría:Personalidades da relixión de Galicia